**Rešenja odabrana za sufinansiranje**

|  |  |  |  |
| --- | --- | --- | --- |
| **RB** | **Naziv glavnog podnosioca prijave** | **Naziv projekta** | **Opis projekta** |
| **1** | „Join“ DOO, Novi Pazar | Inovativna proizvodnja teksasa | Kompanija „Join“ iz Novog Pazara koja se bavi proizvodnjom teksasa postepeno zamenjuje korišćenje čvrstog goriva solarnim panelima, koji će proizvoditi energiju za zagrevanje vode u proizvodnji, kao i električnu energiju. Na dimnjak koltarnice montiraće filter i tako sprečiti da se zagađujuće čestice oslobađaju u atmosferu. Takođe, zamenom stolarije povećaće energetsku efikasnost svog proizvodnog objekta.U sklopu društveno odgovornog poslovanja, kompanija će izolacijom, zamenom stolarije i nabavkom novog grejnog tela energetski sanirati porodičnu kuću jednog od svojih socijalno ugroženih zaposlenih.  |
| **2** | JKP „Gradska čistoća“, Novi Pazar | Od biomase do čiste energije za čist vazduh | JKP „Gradska čistoća“ iz Novog Pazara će pomoću multifunkcionalne mašine za održavanje javnih zelenih površina prerađivati otpad od drveta i organski otpad sakupljen na poljoprivrednim gazdinstvima i praviti sečku, koja će se koristiti u pogonu gradske toplane na biomasu. Na ovaj način smanjuje se upotreba fosilnih goriva za grejanje, a time i zagađenje vazduha u Novom Pazaru. Rešenje predviđa i obučavanje pripradnika/ca ugroženih grupa za rad sa novom mašinom za pravljenje sečke, što će ih učiniti zapošljivijim na novim, zelenim radnim mestima.  |
| **3** | Energetska zadruga „Elektropionir“, Beograd | Solarna berba | Energetska zadruga „Elektropionir“ u saradnji sa organskom farmom Organela, i uz finansijsko učešće zadrugara, gradi inovativnu solarnu elektranu koja će snabdevati energijom proizvodnju organske hrane, tzv. „agrosolar“. Kod agrosolara, zemljište se maksimalno koristi - biljke se sade ispod solarnih panela, čime se stvara mikroklima koja pogodno utiče na povećanje prinosa, a isparavanja biljaka hlade solarne panele, što povećava njihovu efikasnost i godišnju proizvodnju električne energije. Ova inicijativa planira organizaciju radionica o proizvodnji organske hrane pomoću solarne energije u saradnji sa NURDOR-om, udruženjem roditelja dece obolele od raka, što će doprineti podizanju svesti o energetski efikasnoj i održivoj proizvodnji zdrave i organske hrane.  |
| **4** | „Beo čista energija“ DOO, Beograd | Postrojenje za energetsko iskorišćenje otpada i deponijskog gasa Vinča  | Kompanija „Beo čista energija” gradi postrojenje za energetsko iskorišćenje otpada i zagađujućeg dimnog gasa na zatvorenoj i saniranoj vinčanskoj deponiji, čime će se smanjiti emisije štetnih materija i omogućiti ponovno korišćenje korisnih materija iz dimnih gasova. Pored toga, biće otvoren Centar za posetioce, za organizaciju različitih edukativnih i promotivnih aktivnosti u oblasti upravljanja otpadom i očuvanja životne sredine. |
| **5** | „Mizan Line“ DOO, Novi Pazar | Fotonaponska elektrana na krovu | Kompanija „Mizan Line“ koja se bavi proizvodnjom donjeg veša i pidžama zamenjuje korišćenje fosilnih goriva u svom pogonu u Sjenici solarnom elektranom i toplotnom pumpom voda-vazduh. Dva izvora obnovljive energije omogućavaju održivost poslovanja preduzeća, koje ima veliki značaj za sjenički kraj, i u kojem pretežno rade žene. Ovo će doprineti i smanjenju energetskog intenziteta privrede i zavisnosti od uvoza energenata. U sklopu društveno odgovornog poslovanja, kompanija planira da dva domaćinstva učini energetski efikasnijim zamenom stolarije i pojedinačnih ložišta onima na ekološki prihvatljiv ogrev, čime doprinosi smanjenju energetskog siromaštva. |
| **6** | Javno preduzeće za podzemnu eksploataciju uglja „Resavica“, Despotovac | Parterno uređenje Muzeja rudarstva Senjski rudnik | JP „Resavica“ bavi se eksploatacijom uglja u 9 rudnika u Srbiji. Cilj projekta je da se postojeća muzejska postavka u Senjskom rudniku unapredi uređenjem prilaza muzeju vraćanjem prostora nekadašnje utovarne stanice u prvobitno stanje iz 1900-ih, na osnovu arhivske dokumentacije. Industrijalizacija u Srbiji je započela u Senjskom rudniku davne 1953. godine i to je jedini rudnik koji radi već 170 godine i pri kraju je svog veka eksploatacije. Po zatvaranju ovog rudnika, rudarska kolonija biće pretvorena u Eko-muzej, koji će predstaviti način života i rada u rudarskom mestu. To će doprineti otvaranju novih radnih mesta u oblasti turizma.  |
| **7** | „GRP Centar“ DOO, Sombor | Solarna elektrana za sopstvene potrebe sa prodajom viškova u elektromrežu | „GRP Centar“ proizvodi zidove za penjanje, i celokupnu proizvodnju izvozi. Instaliranje solarne elektrane smanjiće emisije CO2 za 2240 tona godišnje, troškove poslovanja kompanije, i doprineće smanjenju energetskog intenziteta privrede. Rešenje predviđa i obučavanje zaposlenih za održavanje solarnog postrojenja. U okviru društveno odgovornog poslovanja, kompanija će za grejanje pet energetski ugroženih domaćinstava obezbeđivati svake godine po 1t briketa koji nastaje preradom otpada od proizvodnje, čime doprinose smanjenju energetskog siromaštva i boljem upravljanju otpadom.  |
| **8** | „DS ISKOP GRADNJA“ DOO, Novi Pazar | Unapređenje održivosti građevinske industrije reciklažom građevinskog otpada | Projekat predviđa reciklažu građevinskog otpada u materijale koji se mogu ponovo koristiti u građevinskoj industriji tretiranjem u mašini za drobljenje betonskog otpada. Za rukovanje ovom mašinom i primenu energetski efikasnih tehnologija biće obučeni radnici. Kompanija će podržati energetski ugroženo domaćinstvo doniranjem peći, ekološki prihvatljivog ogreva i izolacijom fasade, i tako omogućiti bolje uslove za život njegovim članovima.  |
| **9** | „Kayak House“ DOO, Novi Sad | Solarni katamaran „E-Cat X“ | „Kayak House” proizvodi i prodaje katamarane, motorne čamce i kajake. Rešenje predviđa izgradnju solarnog katamarana za plovidbu srpskim rekama i jezerima, posebno u područjima gde su zabranjeni čamci sa motorima sa unutrašnjim sagorevanjem, što će doprineti razvoju eko-turizma. Za decu sa posebnim potrebama i decu bez roditeljskog staranja biće organizovane promotivne ture i radionice na kojima će se upoznati sa proizvodnjom katamarana, obnovljivim izvorima energije i zaštitom životne sredine. |
| **10** | „AY-YA Proizvodi“ DOO, Šid | Korišćenje lešnika u proizvodnji „AY-YA” proizvoda, zatvaranje proizvodnog procesa i promocija ženskog preduzetništva u Opštini Šid | „AY-YA” proizvodi hladno ceđeno ulje lešnika. Njihovo rešenje previđa nabavku opreme za inovativnu proizvodnju u kojoj će se iskoristiti više od 80% sirovine i tako napraviti znatno manju količinu otpada. Ova inovativna proizvodnja će omogućiti proširivanje asortimana proizvoda kompanije, „AY-YA”, uključiti ostale proizvođače lešnika sremskog regiona i omogućiti razvoj ženskog preduzetništva kroz organizovanu prekvalifikaciju žena iz osetljivih grupa za rad sa novim mašinama.  |
| **11** | „Toyo Tires Serbia“ DOO, Inđija | Razvoj patenata/prototipa: Inovativna upotreba recikliranihpeleta od guma za stvaranje netoksičnog, kružnog i modularnog uličnog nameštaja koji vraća korišćene gume na gradske ulice | „Toyo Tires Serbia“ proizvodi gume za automobile, kombije, kamione i autobuse. U partnerstvu sa kompanijom „Kuerk” razvija prototip rešenja za recikliranje gume. Od recikliranog materijala će se praviti ulični i saobraćajni mobilijar, čime će se smanjiti štetan uticaj otpada od guma na životnu sredinu. Ovim projektom je predviđena i izgradnja interaktivnog igrališta za decu, u skladu sa globalnim dobrim praksama i standardima javnog zdravlja. |
| **12** | „Beoatling“ DOO, Beograd | Proizvodnja električne energije pomoću sprava za vežbanje  | Rešenje predviđa pretvaranje kinetičke energije koju čovek proizvede tokom vežbanja u električnu energiju, što doprinosi smanjenju emisija gasova sa efektom staklene bašte i promociji zdravog načina života. „Mikrogeneratori“ koji koriste energiju svakodnevnih procesa, prenamenjuju je i od nje prave zelenu energiju, nalaziće se na spravama za vežbanje i registrovaće svaki pokret, i od njega stvarati električnu energiju. Ovo rešenje je primer brze, održive i nezahtevne proizvodnje zelene energije moglo bi imati široku primenu za ubrzanje zelene tranzicije. |